als_Latn dik_Latn sag_Latn
Menaxheri i klubit suedez Kalmar, Svante Samuelson, vlerëson se gjithçka ka shkuar në rregull sa i përket transferimit të ish-portierit të tyre, Etrit Berishës, në Lazio, shkruajnë mediat italiane. Por, ndryshe mendojnë zyrtarët e Kievos, të cilët kanë bërë ankesë në FIFA, me arsyetimin se Berisha është lojtari i tyre, pasi ka firmosur parakontratë, para se ai të firmoste me Lazion.
Samuelson thotë se rastin tash e ka në dorë FIFA. “ Ata (Kievo v.j) kanë paraqitur pikëpamjet e tyre në FIFA, sikurse edhe ne. Procedura mund të zgjasë nga gjashtë muaj deri në një vit e gjysmë para se të marrim një përgjigje”, ka thënë Samuelson.
Në të vërtetë Berisha para se të firmoste me Lazion kishte firmmosur një parakontratë me Kievon, por ajo u vlerësua e pavlefshme, pasi nuk ishte e përkthyer në tri gjuhë, shqip, italisht dhe anglisht, por vetëm italisht, gjuhë të cilën nuk e kupton Berisha. Për Lazion, kjo çështje është e mbyllur.
You must be logged in to post a comment Login
als_Latn als_Latn als_Latn eng_Latn